rlitschk/wikidir huggingface dataset:
Romain Gijssels (* 10. März 1907 in Denderwindeke; † 31. März 1978 in Paris) weer en belgischer Radrennfohrer. He weer Profi van 1930 bit 1936. All 1931 wunn he de Flannern-Rundfohrt. Sien spoodriekst Johr weer aber 1932, as he tonächst den Klassiker Paris-Roubaix un dornah noch mal de Flannern-Rundfohrt wunn. Dorto keem denn noch en Sieg bi dat Rennen Bordeaux–Paris. 1934 wunn he noch dat Rennen Paris-Belfort un nehm ok noch an de Tour de France deel, bi de he up de 19. Deelstreck noch den 2. Platz belegg. Romain Gijssels in de Datenbank vun Radsportseiten.net
Emmanuel Frémiet (* 6. Dezember 1824 in Paris; † 10. September 1910 in Paris) weer een vun de bedüüdensten franzöösch Bildhauer vun dat 19. Johrhunnert un hett tomeest Skulpturen vun Deerten in‘ Stil vun den Naturalismus un den Neoklassizismus anfertigt. Emmanuel Frémiet wurr as Kind vun en middelständisch Familie in Paris boren. Sien Familie weer eng mit de Kunst verbunnen, tomal sien Moder en Künstlerin un sien Cousine Sophie en Malerin weer. Sophie, de mit den berühmten Bildhauer François Rude verheiraadt weer, hett hüm besünners ünnerstütt. Mit fiev Johren keem he an en Privatschool, an de sien künstlerisch Talent fördert un fordert wurr. All mit 13 Johren wurr he vun de renommeert École des arts décoratifs annommen. Bi den Maler Jacques-Christophe Werner hett he mit 16 Johren en Lehr antreden. Wiel he so talenteert weer, kreeg he glieks de Arbeit vun en Lithographen towiest. Frémiet hett denn de Vörteknungen för Werners Gemälde anfertigt. Tosätzlich verbroch he völ Tiet in de Jardin des Plantes un in zoologisch Gordens in Paris, üm Studien vun Deerten antofertigen. Doröver herut hett he, as völ vun sein Tietgenossen, in Liekenhüüs tekent un hett dood Deerten utnanner nommen, um de Muskel- un Knakenstruktur nipp un nau
◄ | 3. Johrhunnert v. Chr. | 2. Johrhunnert v. Chr. | 1. Johrhunnert v. Chr. | ► ◄ | 160er v. Chr. | 150er v. Chr. | 140er v. Chr. | 130er v. Chr. | 120er v. Chr. | 110er v. Chr. | 100er v. Chr. | ► ◄◄ | ◄ | 135 v. Chr. | 134 v. Chr. | 133 v. Chr. | 132 v. Chr. | 131 v. Chr. | 130 v. Chr. | 129 v. Chr. | 128 v. Chr. | 127 v. Chr. | ► | ►► Aristonikos, de unehliche Söhn vun Eumenes II. winnt en Slacht gegen dat röömsche Heer unner Publius Licinius Crassus. He hollt dor nix vun, dat Pergamon as Arvdeel an dat Röömsche Riek fallen deit, so, as Attalos III. dat 133 v. Chr. afmaakt harr.
De Kornelis-ter-Laan-Pries is en Kulturpries, de von 1985 af an elk Johr dör de Stichting ’t Grunneger Bouk utdaan warrt. De Pries geiht an Minschen un Institutionen, de Verdeensten daan hebbt op dat Rebeed von de Grünnenger Spraak un Kultur un is mit en Priesgeld von 750 Euro verbunnen. De Pries hett sien Naam na’n Schriever un Politiker Kornelis ter Laan kregen. 1985 - Lianne Abeln un David Hartsema 1986 - Ede Staal (postum) 1987 - dr. P.J. van Leeuwen 1988 - Fré Schreiber 1989 - Wim Faber 1990 - Harm van der Veen 1991 - ds. Engel Jan Struif 1992 - Toal en Taiken 1993 - Theatergroep Waark 1994 - dr. Jan J. Boer 1995 - De Bende van Baflo Bill 1996 - Stichting Kostverloren 1997 - Muziekgroep Törf 1998 - Cees Reinders 1999 - Reint Wobbes 2000 - Op Roakeldais 2001 - An Kuiper 2002 - Stichting Oude Groninger Kerken 2003 - Eltje Doddema 2004 - Streekhistorisch Centrum Stadskanaal 2005 - Wia Buze 2006 - Willem Friedrich 2007 - Hanny Diemer un Frits Pleiter 2008 - Bijbelvertaalcommissie 2009 - Historische Vereniging Stad & Lande 2010 - Alex Vissering
Heinrich „Heiri" Suter (* 10. Juli 1899 in Gränichen; † 6. November 1978 in Bülach) weer en Swiezer Radrennfohrer. Heiri Suter gull as Klassikspezialist un is aktiv Radrennen van 1918 bit 1941 während 23 Johren as Profi fohren, wobi he insgesamt 57 groot Siege feiern konnte. 1923 kunn he as eerst Swiezer binnerhalv vun een Week dat "Double" Paris-Roubaix un de Flannern-Rundfohrt winnen. 2010 hett dat eerst weer as tweet Swiezer Fabian Cancellara schafft. Suter weer de jüngst vun all tosommen söss Bröers (Franz, Paul, Fritz, Max un Gottfried), de all Radrennfohrer weern. An’ meesten Spood harr neben Heiri Paul, de 1923 Steher-Weltmeester wurr. Dorto harr he noch twee Süsters. Swiezer Straatenmeester: 1920, 1921, 1922, 1926, 1929 Paris-Roubaix: 1923 Flannern-Rundfohrt: 1923 Bordeaux–Paris: 1925 Paris–Tours: 1926, 1927 Meesterschap vun Zürich: 1919, 1920, 1922, 1924, 1928, 1929 Frankfort: 1927 Critérium des As: 1923 (2. Platz: 1924) 3. Platz Lombardei-Rundfohrt: 1919 5. Platz Mailand–Sanremo: 1927 Blick.ch: "Heiri Suter: Cancellaras legendärer Vorgänger" afroopen an’ 25. Mai 2011 Palmarès Heiri Suter in de Datenbank vun Radsportseiten.de
EHEC is de Kortform vun Enterohämorrhagische Escherichia coli. Dor hannelt sik dat um sunnerliche Stämm vun dat Darmbakterium Escherichia coli (E. coli) bi, de bi den Minschen gefährliche blöerige Schieteree utlösen könnt. E. coli is en gram-negativ Staff-Bakterium, dat wiethen vörkamen deit un faken de Oorsaak vun Schieteree is. Dat gifft unbannig veel verschedene Stämm, de een mit Hölpe vun de Serologie ut'neen holen kann. Se weert indeelt na de Kraft, mit de se krank maken könnt. EHEC is 1977 to'n eersten Mol beschreven wurrn. Vunwegen en Reeg vun sunnerliche Egenschoppen könnt Enterohämorrhagische Escherichia-coli-Bakterien (EHEC) krank maken: Dör en egen Hüllenprotein (Adhäsin) könnt se sik an de Epithelzellen vun de Darmwand anbacken. Denn hefft se dör en Phageninfektschoon en Gen, wo se en Toxin (Gift) mit produzeern könnt, wat liek is mit dat Nervengift vun Shigella dysenteriae. Sien Naam is Shiga-Toxin oder ok Vero-Toxin. Amenne produzeert de EHEC-Stämm ok noch en Gift, wat dat Bloot in Dutt maakt (Hämolysin). An'n meisten kaamt de dree Serogruppen O157, O103 un O26 vör. Se maakt meist 60% vun de Krankmakers ut. De Bookstave „O“ (nich de Ziffer „Null“) steiht hier for de Lipopolysaccharide up de buterste Zellmembran vun de Bakterien. Vun Mai 2011
Red Dawn is de Titel vun en US-amerikaanschen Kriegsfilm ut dat Johr 1984. Speelbaas weer Robert Milius. In den Film warrt de fiktive Geschicht vertellt, woans kubaansche, nicaraguaansche un sowjetsche Truppen in de USA infallt, wat en poor junge Lüüd dorto bringt, en Guerilla-Trupp to grünnen. De Film keem an’n 10. August 1984 in de US-amerikaanschen Kinos. In Düüschland weer de Filmstart an’n 21. Dezember dat glieke Johr. Hiertolannen hett de Film dulle Reakschonen mit sich bröcht. Dat geev bannig Protest vun Fredensaktivisten, wat in eenige Städer as Berlin, Düsseldörp oder Freiburg dorto föhrt hett, dat de Film gau wedder afsett worrn is. In Düütschland weer de Film lange Tiet indizeert. Siet den 30. November 2001 is de nu aver af 18 Johren in’n Hannel. In’t düütsche Feernsehn lööpt he to’n eersten mol an’n 14. Oktober 1995 op RTL. In’t Johr 2010 is en Remake dreiht worrn. Calumet is en lütte Stadt in’n US-Bundsstaat Colorado. An en normalen Dag in’n Harvst lannt op eenmol Fallschirmjägers vör de School. As de Schoolmeester Mr. Teasdale nafragen will, wat los is, warrt he foorts doodschaten. De Soldaten hebbt en Barg vun Wapen dorbi un scheet op allns, wat sik bewegen deit. Alleen en
Lieuwe Westra (* 11. September 1982 in Moleneind; † 14. Januar 2023 in Zwaagdijk) weer en nederlannsch Radrennfohrer. Lieuwe Westra fung sien Karriere 2006 bi dat nedderlannsch Krolstone Continental Team an. In sien eerst Johr dor wunn he en Deelstreck bi dat Norsk Sykle Festival. In de Saison 2007 keem he bi de Ster van Zwolle un den sössten Platz un bi de Olympia's Tour keem he ünner de best Fiev. He hett ok an de Olympisch Sömmerspelen 2012 deelnommen. 2007 een Deelstreck OZ Wielerweekend 2008 een Deelstreck Tour Alsace 2009 Arno Wallaard Memorial eerst Deelstreck Tour de Picardie Tour de Picardie 2011 Classic Loire Atlantique een Deelstreck Belgien-Rundfohrt (EZF) 2012 een Deelstreck Paris–Nizza Nedderlannsch Meester - Eenzeltietfohren Gesamtwertung un een Deelstreck Däänmark-Rundfohrt 2013 een Deelstreck Tour of California Nedderlannsch Meester - Eenzeltietfohren 2014 een Deelstreck Volta Ciclista a Catalunya een Deelstreck Critérium du Dauphiné 2016 Gesamtwertung Dree Daag vun De Panne 2006-2008 Krolstone Continental Team 2009-2013 Vacansoleil-DCM 2014- Astana Pro Team Lieuwe Westra in de Datenbank vun Radsportseiten.net -: LIEUWE WESTRA (40) OVERLEDEN. In: wielerflits.nl. 15. Januar 2023, afropen an’n 15. Januar 2023 (ned).
Dat Daarp Weerpel is en lüttken Buurskuup in'n Hümmling. Weerpel hört to de Samtgemeent Sögel und ligg in't Emsland in Niedersachsen. Weerpel ligg in'e Midde vun'n Hümmling, in'n Nordosten vun't Emsland. De Naberdaarpe bünt Sögel in'n Süden, Neiborger un Borger in'n Norden, Spohn in'n Osten un Wüppengen in'n Westen. Denn grötsten Baach is den Windbarg mit 73 Meter över NN. Neben de St.-Franzikus Kahke staht dat Batak-Hus. Dat is en Missionierungsmuseum und is för dat Uttusken vun de Kulturen dacht. In ´t Weerpeler Kuntrei gifft dat ´n Stück of wat Grootsteengrafftsteden. In Weerpel wohnt bi eindusend tweihunnert (1200) Lüe. Denn Börgermeister is to'e tiet Hermann Grotjohann (CDU). Den Gemeentrat bestaht ut elben Lühe, acht vun'e CDU un dree vun'e Weerpeler List (WL). Weerpel. Mehr Biller, Videos oder Audiodateien to’t Thema gifft dat bi Wikimedia Commons. Gemeentwahl 2016 in Weerpel, afroopen an' 4. Februar 2017. Städer un Gemenen in’n Landkreis Emsland Annerwenne | Baukhast | Beesten | Borger | Bowinkel | Breddenbarg | Büren | Choeiste | Derßm | Dohren | Dörpen | Esterwegen | Fräsenborg | Freren | Gersten | Groten Bässen | Häie | Handrup | Haren | Haselünne | Hässelke | Hüven | Kluse | Läie | Langen
Charles Edward „Charlie“ Shoemake (* 27. Juli 1937 in Houston, Texas) is en US-amerikaansch Musiker (Vibraphon, Piano) vun den Modern Jazz. Shoemake kreeg Klaveerünnerricht siet dem he söss Johr old weer un studeer an de Southern Methodist University in Dallas Klaveer. A 1956 weer he in Los Angeles tätig, wo he Privatstünn bi Jimmy Rowles nehm, in de Studios tätig weer, aber ok mit Charles Lloyd, Art Pepper un de Lighthouse All Stars Upnahmen maken dee. Midden vun de 1960er Johren wessel he ünner den Infloot vun Victor Feldman to dat Vibraphon. Tüschen 1966 un 1973 weer he Liddmaat in dat Quintett vun George Shearing un funn dordör internatschonal Beachtung. Wiederhenn wark he an Upnahmen vun Lalo Schifrin, Quincy Jones, Frank Sinatra, Johnny Mandel un Nelson Riddle mit. Midden vun de 1970er Johren hett he en Musikschool apen makt un eegen Gruppen grünnd. 1978 keem de eerste Plaat ünner eegen Naam rut. He gellt as Spezialist för qualitativ hochwertigen „Easy Going Jazz“. Mit sien Fru, de Singerin Sandy Shoemake, leevt he siet 1990 in Cambria. Collaborations (1985) mit Bill Holman Satin Nights (1985/86) mit Conte Candoli, Don Rader, Phil Woods Stand-Up Guys (1989) mit Harold Land Land’s End (2000) mit
De Belgien-Rundfohrt is en Rad-Etappenrennen. De Belgien-Rundfohrt (Ronde van België) wurrd siet 1908 mit Utnahm vun en paar Ünnerbreken jedes Johr utdragen. Wiels de Weltkriege funn dat Rennen aber nich statt. Siet 2002 find dat Rennen unünnerbraken statt. As 2005 de ProTour inführt wurr, wurr dat Rennen in de UCI Europe Tour upnommen un in de Kategorie 2.1 instuuft Offiziell Websteed (franzöösch, nedderlannsch)
Kevin Seeldraeyers (* 12. September 1986 in Boom) is en belgisch Radrennfohrer. Kevin Seeldraeyers hett 2005 een Deelstreck bi de U23-Rundfohrt Tour de l'Isard d'Ariège. In de folgend Johr is he denn för dat belgisch Nahwuss-Team Beveren 2000 antreden. In dit Johr wunn he een Deelstreck bi de Giro della Valle d'Aosta un he kunn de Ronde van Luik för sück entscheeden. Siet de Saison 2007 geiht Seeldraeyers för dat belgisch ProTour-Team Quick•Step-Innergetic an den Start. 2009 wunn he de Nahwusswertung bi de Giro d’Italia un bi de Öösterriek-Rundfohrt keem he up Platz 4. Bi de Giro 2011 keem he bi de 18. Deelstreck up den darten Platz. 2006 Beveren 2000 2007 Quick Step-Innergetic 2008 Quick Step 2009 Quick Step 2010 Quick Step 2011 Quick Step 2012 Astana Pro Team 2013 Astana Pro Team 2014 Wanty-Groupe Gobert 2015 Torku Şekerspor Kevin Seeldraeyers. Mehr Biller, Videos oder Audiodateien to’t Thema gifft dat bi Wikimedia Commons. Kevin Seeldraeyers in de Datenbank vun Radsportseiten.net
Josef Fischer (* 10. Januar 1865 in Atzlern bi Neukirchen beim Heiligen Blut, Böverpalz; † 3. März 1953 in München) weer de eerste bedüüdend düütsch Radrennfohrer up de Straat. To sien Tiet gull he as de beste Straatenfohrer up de Welt. 1893 wunn Fischer de Distanzradfohrt Wien–Berlin. He weer ok de eerste Winner vun dat Rennen Paris-Roubaix, 1896. För de 280 Kilometer hett he 9 Stünn un 17 Minüüt bruukt. 1900 hett he dat Rennen Bordeaux–Paris wunnen. Fischer sien Karriere as Radrennfohrer düer van 1892 bit 1904; af 1897 harr he ok as Bahnfohrer Spood. In’ August 1894 hett he dat schafft, mit dat Rad flinker to ween as William Cody Junior (de Söhn vun Buffalo Bill) up en Peerd. 1892: 1. Platz München-Pilsting (200 km) 1. Platz München-Coburg (300 km) 1893: 1. Platz 1. Fernfohrt Wien-Berlin, 580 km, 31:00:22,2 Stunden 1. Platz Moskau-St. Petersburg 1. Platz Freiburg-Colmar-Basel (300 km) 1894: 1. Platz der Fernfohrt Mailand-München (587 km) 1. Platz Triest-Graz-Wien (509 km) 1895: 1. Platz Triest-Graz-Wien 1896: 1. Platz Paris-Roubaix (vör Charles Meyer, Maurice Garin) 1. Platz Düütsch Meesterschap vun de Steher 1897: 1. Platz Veer Daag vun Hamborg 2. Platz Meesterschap vun Düütschland 4. Platz Europameesterschap vun de
Clifton James is de Naam von Clifton James (* 1921), US-amerikaansch Schauspeler, Clifton James (* 1936), US-amerikaansch Musiker. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Donald ″Donn" Trenner (* 10. März 1927 in New Haven, Connecticut; † 16. Mai 2020) weer en US-amerikaansch Arrangeur un Pianist vun de Swingära un vun den Modern Jazz. He hett bi Charlie Barnet as ok mit Charlie Parker un Stan Getz arbeit. To Anfang vun sien Karriere speel Trenner 1943 bit 1945 bi Ted Fiorito. Gemeensam mit sien Fru, de Singerin Helen Carr, hörr he 1947 to dat Orchester vun Buddy Morrow. 1948 leit he mit hör en Trio in San Francisco. 1950-51 hett Trenner bi Charlie Barnet arbeit, buterdem speel un arrangeer he af 1953 bi Jerry Gray, Charlie Parker, Stan Getz, Georgie Auld, Jerry Fielding, Skinnay Ennis, Les Brown, Lena Horne oder Nancy Wilson. 1957 wark he bi Oscar Pettiford un bi Anita O'Day as ok 1958 in Europa. Buterdem nehm he Schallplatten mit Tommy Dorsey, Howard McGhee, Francis Faye, Betty Roche, Nelson Riddle oder Paul Broadnax up. In de 1960er Johren hett he meest as Studiomusiker, Arrangeur un musikalisch Leiter för TV-Produktschonen (as för Shirley MacLaine, de Steve Allen Show un Nightlife Show) arbeit. Donn Trenner Trio: Chet Baker - Get Together Charlie Barnet: The Capitol Big Band Sessions (Capitol, 1948-50) Les Brown: The Swingin' Sound
Clifton James (* 29. Mai 1921 in New York, USA; † 15. April 2017 in Gladstone, Oregon) weer en US-amerikaanschen Film- un Feernsehschauspeler. Sien eersten Rullen hett he Anfang vun de 1950er Johren kregen. Grote Bekanntheit kreeg he dör sien beiden Optreden in de James-Bond-Filmen Live and Let Die (1973) un The Man with the Golden Gun (1974), in de he den paddeligen Sheriff J. W. Pepper speelt hett. He hett aver noch in vele annere bekannte Filmen mitspeelt, man en Hööftrull weer nich dorbi. In’t Feernsehn harr he Gastrullen in vele Regen as Gunsmoke, Dallas oder The A-Team. Clifton James in de Internet Movie Database (engelsch)
Iñigo Landaluze Intxaurraga (* 9. Mai 1977 in Getxo) is en ehmalger baskschen Radrennfohrer ut Spanien. Landaluze is siet 2001 Profisportler un steiht siet disse Tiet ünner Verdrag in de baskisch Radsportmannschap Euskaltel-Euskadi. 2005 hett he wat unverwacht dat Radrennen Critérium du Dauphiné Libéré wunnen, dat to de UCI Pro Tour tellt. En Dopingkontroll bi dit Rennen wurr bi hüm en höhger Testosteronwert faststellt. Landaluze wurr aber vun de spaanschen Radsportverband freespraken un ok dat Verfohren för den internatschonalen Sportgerichtshoff hett he överstahn. Siet dem kunn he aber ok kien nennenswert Erfolge mehr vörwiesen. Nahdem man hüm weer positiv up dat Erythropoetin-Analogon CERA bi de Dauphiné Libéré 2009 un en beten later bi en Training prüüft harr, wurr he weer vun den internatschonalen Radsportverband sparrt. Landaluze hett dat togeven un de vull Verantwortung övernommen un hett seggt, dat anner Fohrers oder dat Team dor nix mit to doon harrn. Nah sien Sparr hett he kien wiedere Profirennen mehr bestreeden. Gesamtsieg Critérium du Dauphiné Libéré 2005 3. Platz up de 10. Deelstreck vun de Tour de France 2006 2. Platz up de 11. Deelstreck vun de Vuelta a España 2006 2. Platz up de 7. Deelstreck vun de Tour de France
Dat Haber-Bosch-Verfohren is en cheemsch-technisch Verfohren, wat för de industrielle Produkschoon vun Ammoniak ut de Elementen Stickstoff un Waterstoff insett warrt. Nöömt is dat Verfohren na siene Entwicklers Fritz Haber un Carl Bosch. Mit ruchweg 100 Millionen Tünnen jeed Johr warrt na dit Verfohren de gröttste Deel vun dat Ammoniak tüügt. För’t Verfohren warrt reinen Waterstoff bruukt. Den hertostellen bruukt bannig veel Energie, so dat ruchweg 1,4 % vun’n Weltenergiebruuk op dat Haber-Bosch-Verfohren torüchgeiht. Bi den Aflopp vun’t Verfohren warrt en Gasmischen ut Waterstoff un Stickstoff an en Iesenoxid-Mischkatalysater ut Iesen(II/III)-Oxid Fe3O4, K2O, CaO, Al2O3 un SiO2 bi ruchweg 300 bar Druck un 450 °C to’n reageern bröcht. De egentliche Katalysater α-Fe warrt eerst in’n Reakter tüügt dör de Redukschoon vun’t Fe3O4 dör den Waterstoff. In’n Tosamenhang mit dat Haber-Bosch-Verfohren sünd mehrere Nobelpriesen för Chemie vergeven worrn: Fritz Haber weer 1918 ehrt, wiel Carl Bosch 1931 de beropene Utteken kregen hett (tosamen mit Friedrich Bergius). In’t Johr 2007 güng de Pries an Gerhard Ertl, ünner anner för de vullstännig theoreetsche Verkloren vun den Mechanismus. De Grundlagen för’t Utklamüstern vun dit Verfohren weern verschedene wetenschoppliche Arbeiten. To’n een weer dat de Studie vun de cheemschen Reakschoon sülvst dör Firtz Haber un
Philippe Gilbert (* 5. Juli 1982 in Verviers) is en belgisch Radrennfohrer. Gilbert is siet 2003 Profi in dat Team La Française des Jeux. All in sein eerst Johr kunn he dat eerste Mal winnen: He wunn de 9. Deelstreck vun de Tour de l’Avenir. 2004 weer he up de darte Deelstreck vun de Tour Down Under ganz vörn un wunn ok Paris-Corrèze. 2005 kunn he de tweet Deelstreck vun de Middelmeer-Rundfohrt winnen un haal ok noch den Gesamtsieg bi de Tour du Haut-Var. Ok up de tweet Deelstreck vun de Veer Daag vun Düünkarken weer he vörn un wunn ok de Trophée des Grimpeurs. Gilbert nehm 2005 eerstmals an de Tour de France deel. Sien best Platzeeren weer dor bitlang Platz 5 bi de 9. Deelstreck vun de Tour in dat sülvig Johr. 2009 weer en besünners good Saison. Binnerhalv vun blots 10 Daag (8. Oktober bit 17. Oktober) wunn he mit de Coppa Sabatini, Paris–Tours, den Giro del Piemonte un de Lombardei-Rundfohrt veer ansehn Eendagsradrennen, dorünner twee Klassiker. Den ersten Sieg vun de Saison 2010 för sien Team hett he bi Amstel Gold Race haalt. Dornah keem noch Deelstreckenwinnen bi de Vuelta a España as ok bi de
De Holsteener Cox (ok Vahldiek sien Samling 3, Geel Holsteener Cox) is en Sort vun’n Huusappel (Malus domestica). De Holsteener Cox tellt to de ollen Appelsorten. He weer üm 1900 vun Johannes Vahldiek in Eutin, Sleswig-Holsteen as Samling vun’n Cox Orange togen. As Vahldiek doodbleven weer, sünd all tüchten, de in sien Goorn anfunnen weern, ünnersöcht worrn un weern na em nöömt un dörtellt. De Holsteener Cox hett dorbi de Beteken Vahldiek sien Samling 3 kregen. Dör den Eutiner Goornbovereen is de Sort öörtlich verbreedt worrn un weer geern eten. Na’n Tweeten Weltkrieg hett de Landweertschopskamer Sleswig-Holsteen de öörtlichen Sorten nakeken, vun wegen wat se vun Gööd harrn un wo goot se to bruken weern. Vahldiek sien Samling 3 is to’n Vermehren un Utproven in’n Goorn- un Gewarfsanbo utwählt worrn, vun wegen dat sien Egenschoppen beter weern as de vun’n Cox Orange. In de 1950er Johren weer de Sort as Gelen Holsteener Cox in Sleswig-Holsteen verbreedt un weer op de Bundsgoornschau 1959 in Dortmund as „överragen“ beweert. De Frucht hett en Dörmeter vun bit to 15 cm un wiest en gröön-gele bit rode Klöör op. Dat Fruchtfleesch is süerlich bit aromaatsch-smackhaft, wobi dat Aroma an den Cox Orange rankummt. De
Stringer Davis weer en engelschen Schauspeler. Stringer Davis weer vun 1945 bit to ehrn Dood mit de Schauspelersche Magaret Rutherford verheiraat. Tosamen mit ehr hett he in verschedene Verfilmen vun Miss-Marple-Romanen vun Agatha Christie mitspeelt. De Rull Mr. Stringer as bangen Vertroeten vun Miss Marple geev dat in de Böker nich. Rutherford hett dorop bestahn hatt, dat ehr Ehmann mitspelen schüll, un so weer de Rull vör em dortoschreven worrn. Stringer Davis in de Internet Movie Database (engelsch)
William Lashly (* 25. Dezember 1867 in Hambledon, Hampshire, England; † 12. Juni 1940, ok dor) weer en britisch Polarforscher. He nehm all 1901 an de Discovery-Expeditschoon vun Robert Falcon Scott deel. He weer to dissen Tietpunkt Stoker (Heizer) in de Royal Navy. Ansluutend wurr he ok för de Terra-Nova-Expedition to’n Süüdpol (1910-1913) utwählt. He hörr aber nich to de, de bit to den Süüdpol keemen. 150 Mielen vör dat Ziel hett Scott nämlich dree Lüüd torüch schickt – Thomas Crean, Edward „Teddy“ Evans un William Lashly. Disse dree Mannlüüd mussen en Marsch över 750 Mielen torüch antreden, de se överleevt hemmt. Scott un de annern, de den Süüdpol recken deen, sünd up den Rückweg to Dood kommen. Dank Creans unbändigem Kampgeist, de de letzt 35 Mielen alleen torüchleggt hett, um Hülp to halen, gelung Lashly, Crean un Evans de Rückkehr. Lashly bleev, wiels Crean alleen ünnerwegens weer, bi den swoor an Skorbut krank wurrn Evans. Nah dat Enn‘ vun disse Expedition hett he sien Deenst bi de Königlich Marine upgeven, hett sück aber bi de Reservisten meld. To Tiet vun den Eersten Weltkrieg weer he up twee Kriegsscheep statschooneert. 1932 gung he endgültig in Pension un leev dornah in
Dat hämolyytsch-uräämsche Syndrom (kort HUS), ok Gasser-Syndrom, is en roor Syndrom, wat tomeist lüttje Kinner un Söögkinner bedrepen deit. Dor weert ut allerhand Grünn Blootzellen bi to Dutt maakt un de Neren könnt nich mehr richtig arbeiden. Dor steekt meist Gifte achter, de vun Bakterien herstammen doot. Dat gifft kumplette un nich-kumplette Formen. Vun komplette Formen warrt snackt, wenn Rode Blootplattken verloren goht vunwegen Schaden an lüttje Blootfatten (mikroangiopaathsche hämolyytsche Anämie) wenn dat nich mehr so veel Blootplattken geven deit, as normol (Thrombozytopenie) wenn de Neren nich mehr arbeiden doot. Bi en nich-kumplette Form vun de enteropaatsche HUS sünd blot twee oder dree Teken vun düsse Krankheit to finnen. Na dat Infektschoon-Schuulgesett mutt dat Syndrom mellt weern. Meist kummt de Krankheit vun Vero-Toxin, wat en Gift (Toxin) is, dat vun Bakterien produzeert warrt. Sunnerlich de „enterohämorrhaagsche E. coli“(kort EHEC) bringt düt Gift tostanne. Man ok annere Kieme, de dat up den Darm afsehn hefft, könnt dat produzeern. De Kieme leevt meist in Beester. Dat kummt nich so faken vor, dat een dat Syndrom ut annere Grünn kriegen kann. Mööglich weer, dat Medikamente dat utlööst (Ticlopidin, Clopidogrel, Chinin, Mitomycin C, Ciclosporin A, Pentostatin u. a.). Ok dat HELLP-Syndrom kann dor achter